# Serwies

*Hierdie artikel handel oor die taal. Vir die etniese groep, sien Serwiërs.*

| Serwies српски / *srpski*  |
| --- |
| Uitspraak: | [sr̩̂pskiː] |
| Gepraat in: |  Serwië  Bosnië en Herzegowina  Montenegro  Kosovo  Noord-Masedonië  Kroasië  Roemenië  |
| Gebied: | Balkan |
| Totale sprekers: | 12 miljoen |
| Taalfamilie: | Indo-Europees  Slawies   Suid-Slawies    Suidwes-Slawies     Serwo-Kroaties      **Serwies**  |
| Skrifstelsel: | Cyrilliese alfabet Latynse alfabet  |
| Amptelike status |
| Amptelike taal in: |  Serwië  Bosnië en Herzegowina  Montenegro (in amptelike gebruik)  Kosovo  Berg Athos |
| Gereguleer deur: | Raad vir Standaardisering van die Serwiese taal |
| Taalkodes |
| ISO 639-1: | `sr` |
| ISO 639-2: | `srp` |
| ISO 639-3: | `srp`  |
|  |
|

**Serwies** (Serwiese Cyrillies: српски, Latyns: *srpski*, [sr̩̂pskiː]) is 'n taal binne die Slawiese tak van die Indo-Europese taalfamilie. Saam met Sloweens, Kroaties, Masedonies, Bosnies, Montenegryns en Bulgaars word dit by die Suid-Slawiese taalgroep gereken. Serwies was vroeër (as Serwo-Kroaties) saam met Sloweens en Masedonies die ampstale van die voormalige Joego-Slawië.

   Lande met Serwies as 'n amptelike taal

   Lande met Serwies as 'n erkende minderheidstaal

Die Serwiese Cyrilliese alfabet
Serwies is tans die ampstaal van Serwië, waar dit deur sowat 6,2 miljoen mense as moedertaal gepraat word. 'n Verdere twee miljoen sprekers word in Bosnië en Herzegowina, Montenegro, Kroasië, Kosowo en Noord-Masedonië aangetref. Die taalkennis van sowat 3,5 miljoen Serwiese emigrante in Wes-Europa, Australië, Kanada en die Verenigde State varieer. Daarbenewens is Serwies in Montenegro in amptelike gebruik.

Volgens die Serwiese grondwet van November 2006 word Serwies amptelik volgens die Cyrilliese alfabet geskryf, alhoewel in die alledaagse lewe en in die media dikwels ook die Latynse alfabet gebruik word.

Op grond van grammatikale en semantiese kriteria word na Serwies, Kroaties en Bosnies dikwels as nasionale variëteite van 'n gemeenskaplike taal, Serwo-Kroaties, verwys. Alhoewel hierdie klassifikasie omstrede is, is al drie tale tot 'n groot mate onderling verstaanbaar.

In Montenegro word die ampstaal amptelik Montenegryns genoem en kan in beide die Cyrilliese en die Latynse alfabet geskryf word. Die verskille tussen Montenegryns en Serwies is egter minimal.

## Alfabette

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Cyrillies | А а | Б б | В в | Г г | Д д | Ђ ђ | Е е | Ж ж | З з | И и | Ј ј | К к | Л л | Љ љ | М м | Н н | Њ њ | О о | П п | Р р | С с | Т т | Ћ ћ | У у | Ф ф | Х х | Ц ц | Ч ч | Џ џ | Ш ш |
| Latyns | A a | B b | V v | G g | D d | Đ đ | E e | Ž ž | Z z | I i | J j | K k | L l | Lj lj | M m | N n | Nj nj | O o | P p | R r | S s | T t | Ć ć | U u | F f | H h | C c | Č č | Dž dž | Š š |
| IFA | /a/ | /b/ | /ʋ/ | /g/ | /d/ | /dʑ/ | /e/ | /ʒ/ | /z/ | /i/ | /j/ | /k/ | /l/ | /ʎ/ | /m/ | /n/ | /ɲ/ | /o/ | /p/ | /r/ | /s/ | /t/ | /tɕ/ | /u/ | /f/ | /x/ | /ts/ | /tʃ/ | /dʒ/ | /ʃ/ |

## Verwysings

## Eksterne skakels

* Wikimedia Commons het meer media in die kategorie Serwies.

* Wikiwoordeboek het 'n inskrywing vir Serwies.

| Indo-Europese tale: Satem-tale: Slawiese tale |
| --- |
| **Wes-Slawiese tale:** |
| Kasjoebies | Polabies (†) | Pools | Slowaaks | Silesies | Sorbies (Neder-Sorbies, Opper-Sorbies) | Rusyn (Rusnak) | Tsjeggies |
| Oos-Slawiese tale: |
| Oud-Oos-Slawies (†) | Oekraïens | Russies | Rusyn (Roeteens) | Belarussies |
| Suid-Slawiese tale: |
| Bulgaars | Masedonies | Sloweens | Serwo-Kroaties (Bosnies, Kroaties, Montenegryns, Serwies) |
| Kunsmatige tale: |
| Protoslawies | Kerkslawies (Ou Kerkslawies †) | Interslawies |